iHunt Technology - venituri și profit în creștere, la jumătatea anului
*	Pentru acest an compania și-a bugetat afaceri de 40 milioane lei și un profit net de 1,85 milioane lei; anul trecut, iHunt a avut o pierdere de 1,37 milioane lei

Retailerul online și producătorul de telefoane mobile, gadget-uri și accesorii iHunt Technology (HUNT) a raportat o cifră de afaceri netă de 20,1 milioane lei, în prima jumătate a anului, în creștere cu 2% comparativ cu cea din primele șase luni ale anului trecut, în vreme ce rezultatul net s-a ridicat la 0,45 milioane lei, față de cel aproape de zero din intervalul ianuarie-iunie 2023, conform raportului companiei publicat, ieri, pe site-ul Bursei de Valori București (BVB).